Omar Rojik

Omar Rojik (lahir Omar Ali; 23 November 1925 – 4 Mei 1997) merupakan seorang pelakon dan pengarah filem Singapura dan Malaya semasa zaman kegemilangan filem-filem Melayu di Studio Jalan Ampas.

Kehidupan dan kerjaya
Beliau berasal dari Kedah dan dilahirkan pada 23 November 1925 di Seberang Perak, Alor Star dan mendapat pendidikan awal di Sekolah Melayu dan Sekolah Inggeris sehingga darjah tiga. Ketika di sekolah, beliau pandai bermain alat muzik iaitu dengan cara menghafal sajak di samping gemar membaca novel dari Indonesia. Tamat saja persekolahan beliau telah mula bekerja di sebuah bengkel PWD, memasuki angkatan belia dan berkerja memperbaiki enjin kapal terbang semasa pendudukan Jepun. Di samping itu, beliau juga pernah terlibat dengan parti politik di bawah pimpinan Ahmad Boestamam. Untuk mendapatkan pekerjaan tetap, beliau telah berhijrah ke Singapura di mana ketika berada di situlah beliau bertemu dengan R. Azmi  yang telah mendapatkan nya pekerjaan sebagai buruh kasar di Syarikat Malay Film Productions Ltd (MFP). Dari situlah beliau  mula mengenali dunia filem tempatan. Beliau merupakan anak Melayu yang diberi peluang mengarah di Syarikat MFP. Pembabitan beliau dalam bidang lakonan bermula apabila beliau telah diberi tugas memegang beberapa peranan kecil  hinggalah ke peranan yang agak besar.

Omar juga berbakat dalam bidang penulisan dan merupakan penulis cerita asal bagi filem Dr. Rushdi, Antara Dua Darjat dan Semerah Padi.

Kehidupan peribadi dan kematian
Omar Rojik berkahwin dengan pelakon Norsiati Omar yang berasal dari Butterworth dan mempunyai 4 orang anak.

Beliau meninggal dunia pada 4 Mei 1997 di rumah anaknya di Klang, Selangor ketika berusia 71 tahun akibat sakit kejang otot.

Filemografi

Filem

Sebagai pelakon

Sebagai pengarah

Sebagai penulis

Drama

Sebagai pengarah
 Seorang Tua di Kaki Gunung

Rujukan

Pautan luar 
 
 Artist: Info Omar Rojik  di Sinema Malaysia

Pelakon lelaki Malaysia
Pelakon lelaki Singapura
Pengarah filem Singapura
Pelakon lelaki Malaysia abad ke-20
Warga Studio Jalan Ampas